OzLabs/hebrew-wiki-articles huggingface dataset:
יחסי ישראל–סמואה

נשיא מדינת ישראל [[ראובן ריבלין לצד ראש ממשלת סמואה טואילאפה איונו סאיללה מליילגאוי בעת פסגה של ריבלין עם מנהיגים ממדינות באוקיינוס השקט שהתקיימה בפיג'י, 2020]]
יחסי ישראל–סמואה הם היחסים הדיפלומטיים הרשמיים שמתקיימים בין מדינת ישראל לבין מדינת סמואה העצמאית אשר נכונו לראשונה באופן רשמי בשנת 1977.

לישראל אין נציגות דיפלומטית קבועה בסמואה לכן שגרירות ישראל בניו זילנד אמונה על ענייניה.

== היסטוריה ==
יחסים דיפלומטיים בין שתי המדינות נכונו בשנת 1977 (על פי משרד החוץ של סמואה היחסים נכונו ב-30 במאי 1972). מאז כינון היחסים, שתי המדינות משתפות פעולה בתחומי הפיתוח, זכויות האדם, מאבק נגד העוני, טרור, ארגוני פשיעה חוצי גבולות, שינויי האקלים ועליית מפלס הים. בעיית עליית מפלס הים היא רלוונטית במיוחד עבור מדינות האיים באוקיינוס השקט.

בשנת 1991, סמואה נמנתה בין המדינות אשר יזמו את החלטה 4686 של העצרת הכללית של האו"ם, אשר ביטלה את החלטה 3379, שקבעה כי ציונות היא צורה של גזענות.

בספטמבר 2014, ביקר באפיה בירת סמואה סגן שר החוץ צחי הנגבי בליווי שגריר ישראל בוולינגטון יוסף ליבנה. הביקור נערך במסגרת ועידה בהשתתפות משלחות מעשרות מדינות, במטרה לסייע לתושבי האיים הקטנים בקריביים ובאזור אוקיאניה.

בשנת 2016, שגריר ישראל בניו זילנד יצחק גרברג הגיש את כתב האמנתו לנשיא סמואה טופוגה אפי.

בתחילת 2017 חבר הפרלמנט הסמואי אלאיסה ספולנה מואנאנו קרא לממשלת ארצו "תמיד לעמוד לצד ישראל, לא משנה מה". דוגמה נוספת לשיתוף פעולה בין שתי המדינות היא ההסכם שנחתם ופוטר את אזרחי שתי המדינות מצורך באשרות שהייה.

במרץ 2019 ביצע ראש ממשלת ישראל בנימין נתניהו פגישה עם ראש ממשלת סמואה טואילאפה איונו סאיללה מליילגאוי אשר במהלכה נחתם הסכם פטור מאשרות כניסה לתיירים.

בסוף אותה שנה יצאה משלחת של רופאים מבית החולים שיבא בעקבות התפרצות נגיף החצבת. 

בפברואר 2020, טואילאפה איונו סאיללה מליילגאוי קיים פגישה עם נשיא מדינת ישראל ראובן ריבלין במהלכה השתתפו בוועידה של מדינות האוקיינוס השקט בפיג'י לצד מנהיגים מדינים נוספים מרחבי האזור.

במאי 2023 שגריר ישראל בניו זילנד, רן יעקובי, הגיש כתב האמנתו וקיים ביקור רשמי ראשון בסמואה. https://embassies.gov.il/wellington/NewsAndEvents/Pages/-Official-Visit-to-Samoa-.aspx

https://diplomaticwatch.com/14752/diplomacy/appointments/israeli-diplomat-ran-yaakoby-assumes-role-as-ambassador-to-samoa/

== נציגויות דיפלומטיות ==
* ישראל אינה מיוצגת בסמואה, הן בדרג השגרירות והן בדרג הקונסולרי. ישראל האמינה את שגרירותה שבוולינגטון, בירת ניו זילנד הסמוכה, על סמואה.
* סמואה אינה מיוצגת בישראל בדרג השגרירות. סמואה מיוצגת בישראל בדרג הקונסולרי באמצעות קונסול כבוד, אשר מקום מושבו בחיפה.

==קישורים חיצוניים==

== הערות שוליים ==
אסקולי

אסקולי (באיטלקית: Ascoli Picchio F.C. 1898 או בקיצור Ascoli Picchio) הוא מועדון כדורגל איטלקי המייצג את העיר אסקולי פיצ'נו, איטליה. המועדון משחק בסרייה ב'.

המועדון הוקם בשנת 1898 ושיחק בליגות הנמוכות. בשנת 1971 בהנהגת המאמן קארלו מצונה הוא עלה בהדרגה לליגה השנייה ובהמשך לסרייה א'. המועדון שיחק 16 עונות בליגה הבכירה ואף הגיע למקום החמישי בעונת 1979/1980.

אוליבר בירהוף התחיל את הקריירה שלו באיטליה במועדון זה.

במהלך עונת 2013/2014 המועדון הכריז על פשיטת רגל. בעקבות כך הוא הוקם מחדש ואף הצליח תוך מספר שנים לחזור לסרייה ב'.

==שחקנים מפורסמים בעבר ובהווה==
* אנדראה ברצאלי
* מרקו דל וקיו
* פאביו קוואליארלה
* דירסאו
* אוליבר בירהוף

==קישורים חיצוניים==

* 

אסקולי פיצ'נו
קטגוריה:קבוצות כדורגל שהוקמו ב-1898
קטגוריה:מארקה
Bazelevs

Bazelevs (ברוסית: Базелевс) היא חברת הפקות סרטים רוסית. 

שם החברה נגזר מהמילה היוונית למונרך ושליטיה הקדומים של אתונה, מקדוניה וספרטה: בסילוס (Βασιλεύς).

החברה נוסדה על ידי הבמאי הרוסי-קזחי טימור בקממבטוב. החברה הפיקה סרטים כגון האירוניה של הגורל 2, משמר לילה, משמר היום ושוברי קופות שונים, לרבות סדרת סרטי עצי אשוח. 

החברה הייתה מעורבת בהפקת סרט האנימציה 9, אשר היה מועמד לפרס סרט האנימציה הטוב ביותר בשנת 2010 בפרסי גילדת המפיקים של אמריקה.

== רשימה סרטים שהופקו על ידי Bazelevs ==
* הזירה (2001) 
* GAZ - מכונית רוסית (2003)
* משמר הלילה (2004)
* משמר יום (2006)
* צחוק הגורל 2 (2007)
* 9 (2009) 
* מבוקש (2008)
* ברק שחור (2009)
* אפולו 18 (2011)
* קיקוריקי: הקבוצה הבלתי מנוצחת (2011)
* עצי אשוח (2010)
* עצי אשוח 2 (2011)
* צרות טובות (2011) 
* שעת האופל (2011)
* אברהם לינקולן: צייד ערפדים (2012)
* רבותי, בהצלחה! (2012)
* מלכת השלג (2012)
* עצי אשוח 3 (2013)
* עצי אשוח 1914 (2014)
* הסר חבר (2016; קופרודוקציה עם בלמהאוס הפקות האמריקאית)
* עצי אשוח פרוותיים (2015)
* הוא דרקון (2015)
* הארדקור הנרי (2016)
* בן-חור (2016)
* עצי אשוח 5 (2016) 
* מעבר לכוכבים (2017)
* עצי אשוח חדשים (2017)
* דיוקן (2018)
* דביאטאייב (2021)

== ראו גם==
* Central Partnership

== קישורים חיצוניים ==
* 

* 

קטגוריה:חברות רוסיות להפקת סרטים
סנטרל פרטנרשיפ

"סנטרל פרטנרשיפ" (ברוסית: Централ Партнершип) היא חברת הפקות והפצת סרטים רוסית שנוסדה בשנת 1995.

== היסטוריה ==
סמל החברה בעבר 
"סנטרל פרטנרשיפ" החלה את דרכה כמפיצת תוכן טלוויזיוני בשנים 1995–2000 ובהדרגה החלה להיות מעורבת גם בהפצת סרטי קולנוע וסרטי וידאו למדיה הביתית. כיום היא מפיצת התוכן הטלוויזיוני הגדולה ביותר ברוסיה ומפיצה הסרטים העצמאית המובילה בתחומה. 

החברה הייתה אחראית להפצתם ברוסיה של סרטי קולנוע מוצלחים כדוגמת ואן הלסינג, מר וגברת סמית', אמלי, אסטריקס ואובליקס: המשימה קלאופטרה, הפסיון של ישו, אפוקליפטו, סדרת אגרוף הצללים, כלב זאב, טאראס בולבה והמגונדרים. החברה אף השיקה מותג של הפצת סרטים עצמאיים.

בשנת 2002 החלה החברה בהפקה עצמאית של סרטים עלילתיים. כיום, "סנטרל פרטנרשיפ" היא מובילת השוק בתחום הפקות הסרטים. 

מלבד יצירת תוכן קולנועי "סנטרל פרטנרשיפ" גם מפיקה סדרות טלוויזיה (כמו האמן ומרגריטה, דוקטור ז'יוואגו, עגל הזהב, האחים קרמזוב, איסאייב וליקווידציה).

"סנטרל פרטנרשיפ" עוסקת באופן פעיל בקידום הקולנוע הרוסי בחו"ל.

בנובמבר 2005 נרכשה "סנטרל פרטנרשיפ" על ידי ProfMedia, אחת מחברות החזקות התקשורת הגדולות ברוסיה. ProfMedia מנהלת מספר מותגים ידועים, כולל: תחנות טלוויזיה כמו TV3', 'MTV רוסיה" ו "2x2'; תחנות הרדיו 'Avtoradio', 'רדיו אנרגיה', 'רדיו Alla', 'Yumor FM'; רשת אולמי הקולנוע "סינמה פארק"; בית ההוצאה לאור Afisha; פורטלי האינטרנט Rambler.ru, Lenta.ru, Afisha.ru, 101.ru ואחרים.

בשנת 2007 "סנטרל פרטנרשיפ" הפכה למחזיקת זכויות התוכן הגדולה ביותר במדינה ובכוונה החברה להקים ספריית סרטים משלה.

כיום, "סנטרל פרטנרשיפ" בעלת הזכויות על יותר מ-1,400 כותרים ו-4,000 שעות של סדרות טלוויזיה.

בינואר 2009 "סנטרל פרטנרשיפ" הפכה למפיצה הרשמית של פרמאונט ברוסיה ומדינות חבר העמים (לא כולל אוקראינה). הסרטים ששוחררו לאקרנים על ידי סרטי פרמאונט ו"סנטרל פרטנרשיפ" זוכים להצלחה קבועה בקופות. שרק לנצח, סרט אנימציה קומית שובר קופות (שהופק על ידי דרימוורקס) צבר את הרווח הגדול ביותר בסוף השבוע הראשון אי פעם בהיסטוריה של הקולנוע הרוסי. יתר על כן, זהו סרט האנימציה הרווחי ביותר של כל הזמנים ברוסיה.

== סדרות טלוויזיה וסרטים נודעים ==

== קישורים חיצוניים ==

* 

* "סנטרל פרטנרשיפ" ב - IMDb

קטגוריה:גזפרום מדיה
קטגוריה:חברות רוסיות להפקת סרטים
בוריס רזינסקי

בוריס דוידוביץ' רזינסקי (ברוסית: Борис Давидович Разинский ; 12 ביולי 1933 - 6 באוגוסט 2012) היה כדורגלן יהודי-סובייטי ששיחק בעמדות השוער בקבוצות צמרת של ליגת העל הסובייטית כמו: צסק"א מוסקבה, ספרטק מוסקבה, דינמו קייב ובנבחרת ברית המועצות. אחרי סיום קריירת המשחק פנה לקריירת אימון.

==קורות חיים==
בוריס רזינסקי נולד למשפחה יהודית בשנת 1933 בעיירה לוברצי שבקרבת מוסקבה. אביו היה קצין בחיל האוויר הסובייטי.

=== קריירת כדורגלן ===
בוריס הצעיר החל את קריירת הכדורגל שלו בקבוצת הנוער של העיר טולה. הוא שיחק בקבוצה גם בתפקיד של שוער וגם בתפקיד של חלוץ. בשנת 1951 החל ללמוד חינוך גופני באוניברסיטה במוסקבה ובמקביל שיחק בקבוצת המילואים של צסק"א. לאחר מכן שיחק תקופה קצרה בתור שוער מחליף בקבוצת ספרטק מוסקבה ובשנת 1954 חזר לצסק"א. הוא שובץ כשוער בהרכב קבוע של הקבוצה ושיחק בה 7 עונות. בשנת 1961 עזב את צסק"א. ב-9 שנים הבאות שיחק בקבוצות שונות של הליגה הסובייטית - בחלקן שיחק כשוער ובחלקן כחלוץ.

====נבחרת====
רזינסקי שיחק בנבחרת ברית המועצות ובנבחרת האולימפית של המדינה. הוא היה מחליפו של גדול שוערי ברית המועצות בכל הזמנים, לב יאשין, ולא זכה לדקות משחק רבות. בשנת 1956 היה רזינסקי בסגל הנבחרת האולימפית באולימפיאדת מלבורן. נבחרת ברית המועצות זכתה במדליות זהב באולימפיאדה. רזינסקי השתתף רק במשחק אחד בטורניר - בשאר המשחקים הגן לב ישין על שער הנבחרת.

===קריירת אימיון===
בתחילת שנות ה-70 עבד רזינסקי כמאמן. הוא אימן קבוצת חובבים ולאחר מכן, למשך תקופה קצרה היה עוזר מאמן של צסק"א. בשנת 1974 פוטר מצסק"א. למשך תקופה ארוכה לא עסק באופן פעיל בכדורגל ועבד בעבודות מזדמנות שונות. רק בשנת 1999, כאשר יצא לפנסיה, חזר לעסוק באימון קבוצות. במשך כ-3 שנים היה עוזר מאמן בכמה קבוצות מהליגות הנמוכות ברוסיה.

בוריס רזינסקי נפטר במוסקבה ב-6 באוגוסט 2012 בגיל 79.

==תארים==
* מקום ראשון באולימפיאדת מלבורן
* אליפות ברית המועצות : 1953
* הגביע הסובייטי: 1955

==קישורים חיצוניים==

* [http://asia.eurosport.com/football/international-football/2010/ussr-keeper-razinsky-dies_sto3378698/story.shtml כתבה על רזינסקי באתר eurosport (אנגלית)]
* 

קטגוריה:כדורגלנים יהודים
קטגוריה:יהודים סובייטים
קטגוריה:ספורטאים יהודים רוסים
קטגוריה:מאמני כדורגל רוסים
קטגוריה:מאמני כדורגל יהודים
קטגוריה:חלוצי כדורגל יהודים
קטגוריה:חלוצי כדורגל רוסים
קטגוריה:שוערי כדורגל סובייטים
קטגוריה:שוערי כדורגל יהודים
קטגוריה:כדורגלנים סובייטים
קטגוריה:כדורגלני צסק"א מוסקבה
קטגוריה:כדורגלני ספרטק מוסקבה
קטגוריה:כדורגלני דינמו קייב
קטגוריה:כדורגלני מטאלורג ליפצק
קטגוריה:כדורגלני צ'רנומורץ אודסה
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מלבורן (1956)
קטגוריה:אלופים אולימפיים סובייטים: כדורגל
קטגוריה:אלופים אולימפיים יהודים
קטגוריה:כדורגלני אררט ירוואן
קטגוריה:סובייטים שנולדו ב-1933
קטגוריה:רוסים שנפטרו ב-2012
עונת 1993/1994 בסרייה א'

עונת 1993/1994 בסרייה א הייתה העונה ה-92 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 באוגוסט 1993 והסתיימו ב-1 במאי 1994. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

רג'אנה, קרמונזה, פיאצ'נצה ולצ'ה היו הקבוצות שעלו מהליגה השנייה.

מילאן זכתה באליפות בפעם ה-14 בתולדות המועדון ובפעם השלישית ברציפות. 

בסיום העונה, ב-21 באוגוסט 1994 נערך משחק של הסופר קאפ האיטלקי בו מילאן ניצחה את סמפדוריה 1:1 בסיום המשחק, 4:3 בבעיטות עונשין וזכתה בגביע.

בסיום העונה לסרייה ב' ירדו פיאצ'נצה, אודינזה, אטאלנטה ולצ'ה. במקום הקבוצות שירדו לסרייה א' העפילו פיורנטינה, בארי, ברשה ופדובה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן || 34 || 19 || 12 || 3 || 36||15 ||21|| 50 ||זכייה בליגה העפלה לליגת האלופות
|- bgcolor=#97DEFF
| 2. || יובנטוס || 34 || 17 || 13 || 4 || 58||25 ||33|| 47 ||העפלה לגביע אופ"א
|- bgcolor=#99BADD 
| 3. || סמפדוריה || 34 || 18 || 8 || 8 || 64||39 ||25|| 44 ||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 4. || לאציו || 34 || 17 || 10 || 7 || 55||40 ||15|| 44 ||העפלה לגביע אופ"א
|- bgcolor=#97DEFF
| 5. || פארמה || 34 || 17 || 7 || 10 || 50||35 ||15|| 44 ||העפלה לגביע אופ"א
|- bgcolor=#97DEFF
| 6. || נאפולי || 34 || 12 || 12 || 10 || 41||35 ||6|| 36 ||העפלה לגביע אופ"א
|-
| 7. || רומא || 34 || 10 || 15 || 9 || 35||30 ||5|| 35 
|-
| 8. || טורינו || 34 || 11 || 12 || 11 || 39||37 ||2|| 34 
|-
| 9. || פוג'ה || 34 || 10 || 13 || 11 || 46||46 ||0|| 33 
|-
| 10. || קרמונזה || 34 || 9 || 14 || 11 || 41||41 ||0|| 32 
|-
| 11. || גנואה || 34 || 8 || 16 || 10 || 32||40 ||8-|| 32 
|-
| 12. || קליארי || 34 || 10 || 12 || 12 || 39||48 ||9-|| 32 
|-
| 13. || אינטר || 34 || 11 || 9 || 14 || 46||45 ||1|| 31 
|- 
| 14. || רג'אנה || 34 || 10 || 11 || 13 || 29||37 ||8-|| 31 
|- bgcolor=#F08080
| 15. || פיאצ'נצה || 34 || 8 || 14 || 12 || 32||43 ||11-|| 30 ||ירדה ליגה
|- bgcolor=#F08080
| 16. || אודינזה || 34 || 7 || 14 || 13 || 35||48 ||13-|| 28 ||ירדה ליגה
|- bgcolor=#F08080
| 17. || אטאלנטה || 34 || 5 || 11 || 18 || 35||65 ||20-|| 21 ||ירדה ליגה
|- bgcolor=#F08080
| 18. || לצ'ה || 34 || 3 || 5 || 26 || 28||72 ||44-|| 11 ||ירדה ליגה
|}

==כדורגלנים מצטיינים==
ג'וזפה סיניורי שחקנה של לאציו, כבש 23 שערים וזכה בתואר מלך השערים. זאת בפעם השנייה בקריירה.

==קישורים חיצוניים==

*[http://www.rsssf.com/tablesi/ital94.html נתונים מאתר rsssf]
* [http://www.bdfutbol.com/en/t/tita1993-94.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
בית ספר ניב תל אביב

בית ספר ניב תל אביב
בית הספר ניב נוסד בתל אביב בשנת 1960 ומשמש כבית ספר לחירשים וכבדי שמיעה עם צרכים נוספים. 
בית הספר מיועד לתלמידים מ-35 רשויות שונות בגוש דן, ולומדים בו 93 תלמידים ב-12 כיתות, מגיל 6 עד 21.

הלימודים בבית הספר מתקיימים משעה 8:00 עד שעה 14:30, בהתאם לכיתות.

צוות בית הספר כולל מורים חירשים, והפסיכולוגית בבית הספר היא כבדת שמיעה. לצד הצוות המקצועי, פועלות כסייעות בנות שירות לאומי ומתנדבות, העוזרות לתלמידים בלימודיהם.

יועצת בית הספר, מירה ינוביץ, מספקת לתלמידים ולהוריהם חינוך מיני והדרכה.

מטרת בית הספר היא שהתלמידים ישתלבו בחברה השומעת ובתרבות החירשים ויעבדו. לשם כך מפתח בית הספר את כישורי השפה, יכולות התקשורת והכישורים הקוגניטיביים של התלמידים החירשים וכבדי השמיעה.

בית הספר מספק לתלמידים נגישות מלאה על ידי טכנולוגיית המחשוב, למען תקשורת ועבודה עצמאית ושיתופית.

== קישורים חיצוניים ==

*
* [http://www.aminadav.org.il/index.php?Itemid=56&option=com_zoo&view=item&category_id=3&item_id=55 שירות לאומי בבית ספר ניב]
* [http://www.ruachtova.org.il/organizations/14947 הפניית מתנדבות לבית ספר ניב על ידי עמותת 'רוח טובה']
* 

== הערות שוליים ==

ניב
ניב תל אביב
נשיא סנגל

נשיא רפובליקת סנגל (בצרפתית: Président de la République du Sénégal) הוא ראש המדינה של סנגל. על פי חוקת סנגל, שאומצה בשנת 2001 במשאל עם, הנשיא נבחר לתקופת כהונה של חמש שנים. ב-2008 שונה סעיף זה בחוקה, ועל פיו הוארכה תקופת הכהונה של הנשיא לשבע שנים, כפי שהיה לפני 2001, אם כי הנשיא שכיהן מאז 2012, מאקי סאל, הביע את שאיפתו לשנות בחזרה את הסעיף כך שאורך כהונת הנשיא ישונה בחזרה לחמש שנים. ב-2 באפריל 2024 סיים סאל את כהונתו ובמקומו הושבע כנשיא 
דקר]]

==נשיאי סנגל==
{| class=wikitable
|-
! מספר
! דיוקן
! שם (שנות חיים)
! תחילת כהונה
! סיום כהונה
! מערכות בחירות
! מפלגה
|-
| 1
 לאופולד סדאר סנגור (1906 – 2001)
| 6 בספטמבר 1960
| 31 בדצמבר 1980
| 1963 1968 1973 1978
| המפלגה הסוציאליסטית של סנגל
|-
| 2
 עבדו דיוף (נולד ב-1935)
| 1 בינואר 1981
| 1 באפריל 2000
| 1983 1988 1993
| המפלגה הסוציאליסטית של סנגל
|-
| 3
 עבדוליי ואד (נולד ב-1926)
| 1 באפריל 2000
| 2 באפריל 2012
| 2000 2007
| המפלגה הדמוקרטית של סנגל
|-
| 4
 מאקי סאל (נולד ב-1961)
| 2 באפריל 2012
| מכהן
| 2012 2019
| הברית למען הרפובליקה
|-
| 5
 בסירו דיומיי פיי (נולד ב-1980)
| 2 באפריל 2024
| מכהן
| 2024
| הפטריוטים של סנגל
|}

==קישורים חיצוניים==

* 

==הערות שוליים==

*
ולדימיר יורובסקי

ולדימיר יורובסקי (ברוסית: Владимир Михайлович Юровский; נולד ב-4 באפריל 1972 במוסקבה) הוא מנצח רוסי ממוצא יהודי. כיום הוא מנצח ראשי של תזמורת רדיו ברלין ושל התזמורת הממלכתית של בוואריה.

יורובסקי נחשב לאחד המנצחים המבוקשים ביותר בעולם. בין השנים 2001–2013 כיהן כמנהל המוזיקלי של פסטיבל גליינדבורן. ב-2003 מונה למנצח אורח ראשי של התזמורת הפילהרמונית של לונדון, ובספטמבר 2007 היה למנצחה הראשי של תזמורת זו. ירובסקי סיים את תפקידו בלונדון ב-2021. 

הוא משמש אמן ראשי של תזמורת עידן הנאורות ומנהל אמנותי של התזמורת הסימפונית הממלכתית של רוסיה. 

בעבר כיהן יורובסקי כקפלמייסטר ראשי של האופרה הקומית בברלין (2001-1997), כמנצח אורח ראשי של תיאטרו קומונאלה די בולוניה (2003-2000) וכמנצח אורח ראשי של התזמורת הרוסית הלאומית (2009-2005).

ולדימיר יורובסקי מופיע דרך קבע עם רבות מהתזמורות המובילות באירופה ובצפון אמריקה, בהן הפילהרמונית של ברלין, התזמורת הפילהרמונית של אוסלו, תזמורת הקונצרטחבאו, תזמורת פילדלפיה, התזמורת הסימפונית של שיקגו, תזמורת טונהאלה, התזמורת הפילהרמונית הישראלית, התזמורת הקאמרית מאהלר, התזמורת הסקסונית הממלכתית של דרזדן ועוד.   

יורובסקי ניצח על הפקות אופרה במטרופוליטן אופרה בניו יורק, באופרה הלאומית הוולשית, באופרה הלאומית של פריז, בלה סקאלה במילאנו, בתיאטרון בולשוי, בזמפר-אופרה בדרזדן, ובפסטיבל גליינדבורן. 

הקלטותיו כוללות את הקלטת הבכורה של הקנטטה "גלות" מאת גאיה קנצ'לי, אופרות, וכן יצירות תזמורתיות רבות עם התזמורת הרוסית הלאומית והתזמורת הפילהרמונית של לונדון. 

פעילותו כמנהל מוזיקלי של פסטיבל גליינדבורן תועדה על גבי תקליטורים ודי.וי.די. של ההפקות של "סינדרלה" מאת רוסיני, ג'אני סקיקי מאת פוצ'יני, העטלף מאת יוהאן שטראוס, דון ג'ובאני מאת מוצרט, ו"האביר הַכִּילַי" מאת רחמנינוב, בניצוחו. 

על גבי DVD ראו אור גם האופרה הנזל וגרטל של הומפרדינק, שעליה ניצח במטרופוליטן בניו יורק, הקונצרט הראשון שלו כמנצח ראשי של התזמורת הפילהרמונית של לונדון, וקונצרטים עם תזמורת עידן הנאורות ועם התזמורת הקאמרית של אירופה. 

בשנת 2016 הוענק לו תואר דוקטור כבוד על ידי הקולג' המלכותי למוזיקה שבלונדון. כמו כן הוא הוזכר כאחד מארבעה שעשויים להחליף את זובין מהטה בתזמורת הפילהרמונית הישראלית באוקטובר 2019. בסופו של דבר התמנה לתפקיד להב שני.

איליץ' ריבאס הוא בין תלמידיו.

==קישורים חיצוניים==

* 

* 

קטגוריה:מנצחים רוסים
קטגוריה:מנצחי אופרה
קטגוריה:מנצחים יהודים
קטגוריה:יהודים רוסים
קטגוריה:רוסים שנולדו ב-1972
עונת 1994/1995 בסרייה א'

עונת 1994/1995 בסרייה א הייתה העונה ה-93 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-4 בספטמבר 1994 והסתיימו ב-4 ביוני 1995. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

פיורנטינה, בארי, ברשה ופדובה היו הקבוצות שעלו מהליגה השנייה.

יובנטוס זכתה באליפות בפעם ה-23 בתולדות המועדון ובפעם השלישית ברציפות. 

בסיום העונה, ב-17 בינואר 1996 נערך משחק של הסופר קאפ האיטלקי בו יובנטוס ניצחה את פארמה 1:0 וזכתה בגביע.

בסיום העונה לסרייה ב' ירדו גנואה, פוג'ה, רג'אנה וברשה. במקום הקבוצות שירדו לסרייה א' העפילו פיאצ'נצה, אודינזה, ויצ'נצה ואטאלנטה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 34 || 23 || 4 || 7 || 59||32 ||27|| 73||זכייה בליגה העפלה לליגת האלופות
|- bgcolor=#99BADD 
| 2. || פארמה || 34 || 18 || 9 || 7 || 51||31 ||20 || 63||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 3. || לאציו || 34 || 19 || 6 || 9 || 69||34 ||35|| 63||העפלה לגביע אופ"א
|- bgcolor=#97DEFF
| 4. || מילאן || 34 || 17 || 9 || 8 || 53||32 ||21|| 60||העפלה לגביע אופ"א
|- bgcolor=#97DEFF
| 5. || רומא || 34 || 16 || 11 || 7 || 46||25 ||21|| 59||העפלה לגביע אופ"א
|- bgcolor=#97DEFF
| 6. || אינטר || 34 || 14 || 10 || 10 || 39||34 ||5|| 52||העפלה לגביע אופ"א
|-
| 7. || נאפולי || 34 || 13 || 12 || 9 || 40||45 ||5-|| 51
|-
| 8. || סמפדוריה || 34 || 13 || 11 || 10 || 51||37 ||14|| 50
|-
| 9. || קליארי || 34 || 13 || 10 || 11 || 40||39 ||1|| 49
|-
| 10. || פיורנטינה || 34 || 12 || 11 || 11 || 61||57 ||4|| 47
|-
| 11. || טורינו || 34 || 12 || 9 || 13 || 44||48 ||4-|| 45
|-
| 12. || בארי || 34 || 12 || 8 || 14 || 40||43 ||3-|| 44
|-
| 13. || קרמונזה || 34 || 11 || 8 || 15 || 35||38 ||3-|| 41
|-
| 14. || פדובה || 34 || 12 || 4 || 18 || 37||58 ||21-|| 40
|- bgcolor=#F08080
| 15. || גנואה || 34 || 10 || 10 || 14 || 34||49 ||15-|| 40||ירדה ליגה
|- bgcolor=#F08080
| 16. || פוג'ה || 34 || 8 || 10 || 16 || 32||50 ||28-|| 34||ירדה ליגה
|- bgcolor=#F08080
| 17. || רג'אנה || 34 || 4 || 6 || 24 || 24||56 ||32-|| 18||ירדה ליגה
|- bgcolor=#F08080
| 18. || ברשה || 34 || 2 || 6 || 26 || 18||65 ||47-|| 12||ירדה ליגה
|}
==כדורגלנים מצטיינים==
גבריאל בטיסטוטה (), שחקנה של פיורנטינה, כבש 26 שערים וזכה בתואר מלך השערים. 

==קישורים חיצוניים==

*[http://www.rsssf.com/tablesi/ital95.html נתונים מאתר rsssf]
* [http://www.bdfutbol.com/en/t/tita1994-95.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קיזומבה

ריקוד קיזומבה בגאנה

קיזומבה (בפורטוגזית Kizomba) הוא מונח המתאר סוגה מוזיקלית וסגנון ריקוד שמקורו באנגולה של שלהי שנות ה-70 של המאה ה-20 ותחילת שנות ה-80. מוזיקת הקיזומבה היא מוזיקה מודרנית המשלבת מקצב אפריקאי ומתאפיינת במקצב איטי ורומנטי. השם לקוח משפת הקימבונדו, אחת השפות המדוברות באנגולה, ומשמעותו "מסיבה".

==היסטוריה==
הניצנים ראשונים של ריקוד הקיזומבה היו בשנות ה-70 המאוחרות באפריקה, בעיקר במדינות אנגולה וכף ורדה אשר קיבלו עצמאות בשנת 1975, לאחר שנים שהיו תחת שליטה קולוניאלית של פורטוגל. מוזיקת הקיזומבה הושפעה מריקוד ומוזיקת הסמבה (Semba), הריקוד המסורתי של אנגולה, וכן ממקצבים אירופאיים שחדרו לאזור בזמן התקופה הקולוניאלית. אך שבעוד מוזיקת הסמבה מתאפיינת במקצב מהיר, מוזיקת הקיזומבה מתאפיינת במקצב איטי רומנטי ואף חושני יותר. מרבית שירי הקיזומבה הם בשפה הפורטוגזית אך עקב העלייה בפופולריות של הקיזומבה, ניתן למצוא שירי קיזומבה במגוון שפות. מוזיקאים מובילים בז'אנר הקיזומבה הם: נלסון פרייטס, מיקה מנדז, אטים, C4 פדרו, אנסלמו ראלף, קאלו פסקואל. 

== ריקוד הקיזומבה ==
ריקוד הקיזומבה הוא ריקוד זוגי בו הגבר נדרש למיומנות הובלה גבוהות על מנת לשמור על קצב נכון ועל איזון המשקל עם הבחורה. מצב הבסיס של הריקוד הוא עמידה צמודה של הגבר המוביל מול האישה המובלת, חזה מול חזה. ההובלה נעשית מהחזה, כשיד ימין של הגבר עוטפת את גב הבחורה ומשמשת כמסגרת תומכת להובלה. יד שמאל של הגבר אוחזת ביד ימין של הבחורה ואינה משפיעה כלל על הריקוד. כאמור, ריקוד הקיזומבה הוא איטי והוא מורכב מצעדים מדויקים ו"רובוטיים", תוך כדי דריכה חזקה של כף הרגל על הרצפה. הריקוד הוא רומנטי במהותו ומעביר רגש בין הרוקדים, אך הוא יכול להיות אף בעל אופי חושני. ריקוד הטרשינייה, ממשפחת ריקוד הקיזומבה, הוא למעשה הגרסה החושנית המובהקת של הקיזומבה. רקדני קיזומבה פופולריים הם: שרה לופז (ספרד), אלביר (ספרד), טוני פירטה (צרפת), מורנסו (אנגולה). 

== פופולריות ==
ריקוד הקיזומבה זוכה לפריחה. מוקדים מרכזיים בהן הריקוד זוכה לפופולריות עצומה הן בצרפת ופורטוגל ובמדינות מזרח אירופה רבות, בעיקר בקרב מדינות יוצאות ברית המועצות, כגון: רוסיה, ליטא, אוקראינה, לטביה. מדינות נוספות בהן הריקוד צובר תאוצה הן מדינות סקנדינביה, גרמניה, ספרד, ארצות הברית.

== קיזומבה בישראל ==
ריקוד הקיזומבה נכנס לישראל בעשור השני של המאה ה-21, אך לא זכה לפופולריות גדולה. עם זאת, החלה התעוררות וניתן לראות את הריקוד במגוון מועדוני ריקוד לטיניים (אף על פי שהריקוד עצמו אינו לטיני) וכן בפסטיבלי מוזיקה לטינית המתקיימים במהלך השנה באילת ובמוקדים אחרים בארץ.

== ראו גם ==
* מוזיקה אפריקאית

== קישורים חיצוניים ==

* [https://www.youtube.com/channel/UCwAdhNpYSwi_36KBs2EKmlg מוזיקת קיזומבה], באתר יוטיוב
* [https://www.youtube.com/watch?v=16viMNo-xr0 ריקוד קיזומבה], באתר יוטיוב

== הערות שוליים ==

2017 07
קטגוריה:אתנומוזיקולוגיה
קטגוריה:סגנונות מוזיקליים
קטגוריה:אנגולה: תרבות
קטגוריה:מוזיקה אפריקאית
עונת 1995/1996 בסרייה א'

עונת 1995/1996 בסרייה א הייתה העונה ה-94 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-27 באוגוסט 1995 והסתיימו ב-12 במאי 1996. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

פיאצ'נצה, אודינזה, ויצ'נצה ואטאלנטה היו הקבוצות שעלו מהליגה השנייה.

מילאן זכתה באליפות בפעם ה-15 בתולדות המועדון ובפעם השלישית ברציפות. 

בסיום העונה, ב-25 באוגוסט 1996 נערך משחק של הסופר קאפ האיטלקי בו מילאן הפסידה 1:0 פיורנטינה שזכתה בגביע.

בסיום העונה לסרייה ב' ירדו בארי, טורינו, קרמונזה ופדובה. במקום הקבוצות שירדו לסרייה א' העפילו בולוניה, ורונה, פרוג'ה ורג'אנה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
|1
| מילאן
| 34
| 21
| 10
| 3
| 60
| 24
| 36
| 73||זכייה בליגה העפלה לליגת האלופות
|- bgcolor=#76EE00 
| 2
| יובנטוס 
| 34
| 19
| 8
| 7
| 58
| 35
| 23
| 65||העפלה לליגת האלופות
|- bgcolor=#97DEFF
| 3
| לאציו
| 34
| 17
| 8
| 9
| 66
| 38
| 28
| 59||העפלה לגביע אופ"א
|- bgcolor=#99BADD 
| 4
| פיורנטינה
| 34
| 17
| 8
| 9
| 53
| 41
| 12
| 59||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 5
| רומא
| 34
| 16
| 10
| 8
| 51
| 34
| 17
| 58||העפלה לגביע אופ"א
|- bgcolor=#97DEFF
| 6
| פארמה
| 34
| 16
| 10
| 8
| 44
| 31
| 13
| 58||העפלה לגביע אופ"א
|- bgcolor=#97DEFF
| 7
| אינטר
| 34
| 15
| 9
| 10
| 51
| 30
| 21
| 54||העפלה לגביע אופ"א
|-
| 8
| סמפדוריה
| 34
| 14
| 10
| 10
| 59
| 47
| 12
| 52
|-
| 9
| ויצ'נצה 
| 34
| 13
| 10
| 11
| 36
| 37
|1-
| 49
|-
| 10
| קליארי
| 34
| 11
| 8
| 15
| 34
| 47
|13-
| 41
|-
| 11
| אודינזה 
| 34
| 11
| 8
| 15
| 41
| 49
|8-
| 41
|-
| 12
| נאפולי
| 34
| 10
| 11
| 13
| 28
| 41
|13-
| 41
|-
| 13
| אטאלנטה 
| 34
| 11
| 6
| 17
| 38
| 50
|12-
| 39
|-
| 14
| פיאצ'נצה 
| 34
| 9
| 10
| 15
| 31
| 48
|17-
| 37
|- bgcolor=#F08080
| 15
| בארי
| 34
| 8
| 8
| 18
| 49
| 71
|22-
| 32|| ירדה ליגה
|- bgcolor=#F08080
| 16
| טורינו
| 34
| 6
| 11
| 17
| 28
| 46
| 18-
| 29||ירדה ליגה
|- bgcolor=#F08080
| 17
| קרמונזה
| 34
| 5
| 12
| 17
| 37
| 57
|20-
| 27||ירדה ליגה
|-
|- bgcolor=#F08080
| 18
| פדובה
| 34
| 7
| 3
| 24
| 41
| 79
|38-
| 24||ירדה ליגה
|}
==כדורגלנים מצטיינים==
ג'וזפה סיניורי שחקנה של לאציו ואיגור פרוטי שחקנה של בארי כבשו 24 שערים וזכו בתואר מלך השערים. לג'וזפה סיניורי זו הייתה הזכייה השלישית בקריירה.

==קישורים חיצוניים==

*[http://www.rsssf.com/tablesi/ital96.html נתונים מאתר rsssf]
* [http://www.bdfutbol.com/en/t/tita1995-96.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
עונת 1996/1997 בסרייה א'

עונת 1996/1997 בסרייה א הייתה העונה ה-95 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-8 בספטמבר 1995 והסתיימו ב-1 ביוני 1997. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

בולוניה, ורונה, פרוג'ה ורג'אנה היו הקבוצות שעלו מהליגה השנייה.

יובנטוס זכתה באליפות בפעם ה-24 בתולדות המועדון. 

בסיום העונה, ב-23 באוגוסט 1997 נערך משחק של הסופר קאפ האיטלקי בו יובנטוס ניצחה את ויצ'נצה 1:0 וזכתה בגביע.

בסיום העונה לסרייה ב' ירדו קליארי, פרוג'ה, ורונה ורג'אנה. במקום הקבוצות שירדו לסרייה א' העפילו ברשה, אמפולי, לצ'ה ובארי. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1||יובנטוס|| 34|| 17|| 14|| 3|| 51|| 24|| 27|| 65||זכייה בליגה העפלה לליגת האלופות
|- bgcolor=#76EE00 
| 2||פארמה|| 34|| 18|| 9|| 7|| 41|| 26|| 15|| 63||זכייה בגביע איטליה העפלה לליגת האלופות
|- bgcolor=#97DEFF
| 3||אינטר|| 34|| 15|| 14|| 5|| 51|| 35|| 16|| 59||העפלה לגביע אופ"א
|- bgcolor=#97DEFF
| 4|| לאציו|| 34|| 15|| 10|| 9|| 54|| 37|| 17|| 55||העפלה לגביע אופ"א
|- bgcolor=#97DEFF
| 5|| אודינזה|| 34|| 15|| 9|| 10|| 53|| |41|| 12|| 54||העפלה לגביע אופ"א
|- bgcolor=#97DEFF
| 6|| סמפדוריה|| 34|| 14|| 11|| 9|| 60|| 46|| 14|| 53||העפלה לגביע אופ"א
|-
| 7||בולוניה|| 34|| 13|| 10|| 11|| 50|| 44|| 6|| 49
|- bgcolor=#99BADD 
| 8||ויצ'נצה|| 34|| 12|| 11|| 11|| 43|| 38|| 5|| 47||העפלה לגביע אירופה למחזיקות גביע כסגנית
|-
| 9|| פיורנטינה|| 34|| 10|| 15|| 9|| 46|| 41|| 5|| 45
|-
| 10|| אטאלנטה|| 34|| 11|| 11|| 12|| 44|| 46||2-|| 44
|-
| 11|| מילאן|| 34|| 11|| 10|| 13|| 43|| 45||2-|| 43
|-
| 12|| רומא|| 34|| 10|| 11|| 13|| 46|| 47||1-|| 41
|-
| 13|| נאפולי|| 34|| 9|| 14|| 11|| 38|| 45||7-|| 41
|-
| 14|| פיאצ'נצה|| 34|| 7|| 16|| 11|| 29|| 45||16-|| 37
|- bgcolor=#F08080
| 15|| קליארי|| 34|| 9|| 10|| 15|| 45|| 55||10-|| 37||ירדה ליגה
|- bgcolor=#F08080
| 16|| פרוג'ה|| 34|| 10|| 7|| 17|| 48|| 62||14-|| 37||ירדה ליגה
|- bgcolor=#F08080
| 17|| ורונה || 34|| 6|| 9|| 19|| 38|| 64||26-|| 27||ירדה ליגה
|- bgcolor=#F08080
| 18||רג'אנה|| 34|| 2|| 13|| 19|| 28|| 67||39-|| 19||ירדה ליגה
|}
==כדורגלנים מצטיינים==
פיליפו אינזאגי שחקנה של אטאלנטה כבש 24 שערים וזכה בתואר מלך השערים. 

החל משנת 1997 התאחדות הכדורגל האיטלקית החלה להעניק פרסים לשחקנים מצטיינים:

* כדורגלן השנה - רוברטו מאנצ'יני, סמפדוריה
* כדורגלן זר של השנה - זינדין זידאן (), יובנטוס
* כדורגלן איטלקי של השנה - רוברטו מאנצ'יני, סמפדוריה
* שוער השנה - אנג'לו פרוצי, יובנטוס

==קישורים חיצוניים==

*[http://www.rsssf.com/tablesi/ital97.html נתונים מאתר rsssf]
* [http://www.bdfutbol.com/en/t/tita1996-97.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1997 באיטליה
רוקסנה מאתיי

רוקסנה מאתיי (ברומנית: Roxana Matei; 1926 – 16 ביולי 2011) הייתה זמרת מוזיקה פופולרית רומנית, שכונתה "קול הזהב של שנות החמישים".

==ביוגרפיה==
רוקסנה מאתיי נולד בבוקרשט שברומניה, במשפחת אינטלקטואלים. בנעוריה נמשכה לסרטים המוזיקליים האמריקאים, למוזיקה של ג'ורג' גרשווין, אירווינג ברלין, קול פורטר, לסגנונות הבלוז והסווינג ולביצועי זמרות כמו אלה פיצג'רלד, דוריס דיי וקטרינה ולנטה.

מאתיי הופיעה לראשונה על בימת חובבים, ב-1955, במופע של "I.P.S.R. zâmbeşte" (I.P.S.R. מחייכת), שאורגן על ידי מכון תכנון. מאתיי הופיעה עם קטעי ג'אז אמריקאיים וזכתה לתגובות חזקות מאוד של קהל נלהב. הצלחה זו הובילה לכך שהרכבים מוזיקליים שונים הציעו לה להיות הסולנית שלהם. הקריירה שלה, ברדיו, בטלוויזיה, בתיאטרון ובהקלטות, פרחה. היא יצאה לסיבובי הופעות ברחבי רומניה, אך גם בארצות זרות. הביצוע שלה לשיר "דקה אחת" (Un minut), אותו היא שרה בפתיחת המופע של הזמר השווייצרי ויקו טוריאני, היה ללהיט של 1958 ברומניה. הביצוע שלה לשיר אחר (Pomul cu vrăbii) היה הלהיט של שנת 1960. ברפרטואר שלה היו כמאה שירים, מרביתם ברומנית, אך גם באיטלקית, בצרפתית ובאנגלית.

ב-1972 עזבה מאתיי את רומניה והתיישבה בגרמניה המערבית. השלטונות הקומוניסטים של רומניה הגיבו בהפסקה מוחלטת של השמעתה והרחקת התקליטים שלה מהחנויות. מאתיי חיה הרחק מהמופעים ומהעיתונים בגרמניה המערבית עד מותה בעיר קלן. גופתה, בהתאם לציווי שלה, נשרפה והאפר נשלח לקרובת משפחה שלה בקנדה.

== קישורים חיצוניים ==

* [https://www.discogs.com/artist/1425652-Roxana-Matei Roxana Matei] 
* [http://enciclopediaromaniei.ro/wiki/Roxana_Matei Roxana Matei] 
* [http://jurnalul.ro/cultura/muzica/roxana-matei-o-voce-de-aur-in-anii-50-586472.html Roxana Matei, o voce de aur în anii ’50 רוקסנה מאתיי, קול זהב בשנות החמישים] 
* [https://www.youtube.com/watch?v=O0c4PV3_EPs Un minut הלהיט של רוקסנה מאתיי בשנת 1958] 

קטגוריה:זמרות רומניות
קטגוריה:ילידות 1926
קטגוריה:רומנים שנולדו ב-1926
קטגוריה:נפטרות ב-2011
קטגוריה:נפטרים ב-2011
פוג'ה (כדורגל)

פוג'ה (באיטלקית: Foggia Calcio) הוא מועדון כדורגל איטלקי המייצג את העיר פוג'ה שבאיטליה. נכון לעונת המועדון משחק בסרייה ג', הליגה השלישית בחשיבותה באיטליה. 

המועדון הוקם בשנת 1920 ושיחק בליגות הנמוכות. בשנת 1957 הוא התאחד עם קבוצה אחרת של העיר ותוך מספר שנים עלה לסרייה ב'. בעונת 1963/1964 המועדון העפיל לראשונה לסרייה א'. במהלך המחצית השנייה של המאה ה-20 המועדון נדנד בין סרייה א' לבין סרייה ב' ואף למספר עונות ירד לליגה השלישית. תקופת הזוהר של המועדון הייתה במחצית הראשונה של שנות ה-90 כאשר הוא שיחק בסרייה א' שלוש עונות ברציפות.

לאחר ירידה לסרייה ב' בעקבות עונת 1995/1996 הלא מוצלחת, המועדון ירד לליגה השלישית. לאחר עונת 2003/2004 הוא התפרק. הוא הוקם מחדש אך ללא הצלחה יתרה.

בסוף עונת 2011/2012 המועדון ירד מליגה המקצועית. בקיץ 2012 הוא הוקם מחדש ובהדרגה הצליח לחזור לליגה המקצועית.
שחקני הקבוצה בעונת 1973/74
==שחקנים מפורסמים בעבר==
* חוסה צ'אמוט
* לואיז אוליביירה
* ג'וזפה סיניורי
* נביו סקלה
* איגור שאלימוב
* איגור קוליבנוב
* דן פטרסקו
*בריאן רוי

==קישורים חיצוניים==

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1920
קטגוריה:פוליה
רג'אנה

רג'אנה (באיטלקית: Associazione Calcio Reggiana 1919) הוא מועדון כדורגל איטלקי המייצג את העיר רג'ו אמיליה, איטליה. 

המועדון הוקם בשנת 1919 ושיחק בליגה עליונה במסגרת כמה עונות בשנות ה-20 של המאה ה-20. בשנות ה-90 הוא חזר לסרייה א' ושיחק בה כמה עונות.

הקבוצה משחקת בליגה פרו שהיא הליגה השלישית האיטלקית.

==שחקנים מפורסמים בעבר==
* פבריציו ראבנלי
* מקס טונטו
* אנג'לו די ליוויו
* ג'אן פיירו גספריני
* וולטר מצארי
* קלאודיו טפארל

==קישורים חיצוניים==

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1919
פלורנס פרלי

פלורנס פרלי (בצרפתית: Florence Parly; נולדה ב-8 במאי 1963) היא אשת עסקים ופוליטיקאית צרפתית שכיהנה כשרת ההגנה והכוחות המזוינים של צרפת מ-21 ביוני 2017, עד 2022 במסגרת ממשלותיהם של אדואר פיליפ וז'אן קסטקס, תחת הנשיא עמנואל מקרון. פרלי חברת המפלגה הסוציאליסטית.

פרלי היא האישה השלישית שכיהנה כשרת ההגנה של צרפת. היא ירשה את סילבי גולאר ממפלגת המרכז מודם (MoDem), שנאלצה להתפטר לאחר חודש בתפקיד, יחד עם מנהיג המפלגה ושר המשפטים דאז פרנסואה ביירו, עקב חקירה של מפלגתה בחשד למימון פסול של עוזרים פרלמנטריים על חשבון האיחוד האירופי.

==ביוגרפיה==
פרלי נולדה בפרוור בולון-ביאנקור, הצמוד לחלקה הדרום-מערבי של פריז ולכביש הטבעת שלה, בולוואר פריפריק. היא שירתה כשרת התקציב תחת ראש הממשלה ליונל ז'וספן בשנים 2000–2002. לאחר מכן שימשה כסגנית מנהל כללי באייר פראנס, ועד שנת 2017 עמדה בראש חברת הרכבות "SNCF Voyageurs".
 
ב-1991 נישאה פרלי למרטין ויאל.

==קישורים חיצוניים==

==הערות שוליים==

קטגוריה:אנשי עסקים צרפתים
קטגוריה:פוליטיקאיות צרפתיות
קטגוריה:שרי ההגנה של צרפת
קטגוריה:חברי המפלגה הסוציאליסטית הצרפתית
קטגוריה:עובדי אייר פראנס
קטגוריה:שרות הגנה צרפתיות
קטגוריה:צרפתיות שנולדו ב-1963
יום האסטרואיד

יום האסטרואיד (הידוע גם כיום האסטרואיד הבינלאומי) הוא אירוע שנתי גלובלי שנועד לעורר מודעות אודות אסטרואידים ומה ניתן לעשות כדי להגן על כדור הארץ מפניהם. יום האסטרואיד מצוין בכל שנה ב-30 ביוני לציון האירוע הקשה ביותר הקשור לאסטרואידים בהיסטוריה המודרנית - אירוע טונגוסקה שהתרחש ביער הטייגה בסיביר ב-30 ביוני 1908. יום האסטרואיד הוכרז במסיבות עיתונאים סימולטניות בלונדון ובסן פרנסיסקו ב-3 בדצמבר 2014, הארגון יוסד על ידי האסטרופיזיקאי והמוזיקאי הידוע ד"ר בריאן מיי מלהקת הרוק Queen, אסטרונאוט אפולו 9 ראסל שוויקארט, מפיק הסרטים גריגורי ריכטרס ונשיאת קרן B612 דניקה רמי, משימת הארגון היא ללמד את העולם על חשיבות האסטרואידים בהיווצרות היקום שלנו והתפקיד שהם משחקים במערכת השמש שלנו היום.

בתוך 5 שנים בלבד, ביום האסטרואיד משתתפות סוכנויות החלל המשמעותיות בעולם: סוכנות החלל האירופאית ESA, סוכנות החלל היפנית JAXA, סוכנות החלל הרוסית ROSCOSMOS, וסוכנות החלל האמריקאית נאס"א וכן מדענים ידועים, אסטרונומים, מחנכים ואנשי תקשורת ברחבי העולם.

לארגון קיימים סניפים ברוב מדינות העולם והסניף הישראלי מנוהל על ידי ויקטור בר.

בשנת 2016 ארגון האומות המאוחדות הכריז על יום האסטרואיד בתור יום הלימוד הרשמי במטרה להבין טוב יותר את תפקיד האסטרואידים, בהמשך לפגיעת המטאור בעיר צ'יליבינסק ברוסיה ב-15 בפברואר 2013 ואירועים שונים סביב יום זה נערכים ברוב מדינות העולם ובכללן ישראל.

"המטרה שלנו היא להקדיש יום אחד בכל שנה ללמוד על אסטרואידים, המקור שלהם ביקום שלנו ולתמוך בהקצאת המשאבים הנחוצים למצוא אסטרואידים" – מסביר המייסד השותף בריאן מיי.

שותפה מרכזית של יום האסטרואיד היא ממשלת לוקסמבורג באמצעות סוכנות החלל של לוקסמבורג, שמובילה את התמיכה במאמצי החלל המסחרי.

== קישורים חיצוניים ==

* 
* [https://www.facebook.com/asteroidday.Israel/ יום האסטרואיד ישראל בפייסבוק]
* 

קטגוריה:אסטרואידים
אסטרואיד
קטגוריה:מועדים בין-לאומיים
קטגוריה:אירועים בחודש יוני
ז'אן מאייר

ז'אן מאייר (בסלובנית: Žan Majer; נולד ב-25 ביולי 1992 במאריבור שבסלובניה) הוא כדורגלן סלובני המשחק בעמדת הקשר ההתקפי בקרמונזה.

==קריירת מועדונים==
ב-26 ביוני 2017 מאייר חתם חוזה ל-3 שנים ברוסטוב עם אופציה להארכה בשנה נוספת. ב-1 בפברואר 2019 עזב את המועדון. ב-20 בפברואר חתם חוזה לחצי שנה בלצ'ה.

==תארים==
;דומז'אלה
* הגביע הסלובני: 2016/2017

== קישורים חיצוניים ==

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:מריבור: כדורגלנים
קטגוריה:כדורגלני דומז'אלה
קטגוריה:כדורגלני רוסטוב
קטגוריה:כדורגלני לצ'ה
קטגוריה:כדורגלני רג'ינה קלצ'ו
קטגוריה:כדורגלני קרמונזה
קטגוריה:סלובנים שנולדו ב-1992
Directory Traversal

Directory Traversal או Path Traversal (באנגלית: Directory Traversal, "מעבר בין סיפריות") היא התקפה נגד שרת או יישום אינטרנטי שמטרתה גישה לא מורשית אל מערכת הקבצים.

בהתקפה זו, מזהה התוקף אתרי אינטרנט המפנים לעמודים ולקבצים שונים ובודק את אימות הנתונים כאשר מזין קלט שונה.

במידה ומבוצע אימות, היישום אינו פגיע אך במידה ולא מבוצע אימות, הוא מוסיף פרמטרים נוספים (/..) המשנים את מבנה הנתיב וכך הוא יכול לעבור בין סיפריות שונות במערכת הקבצים ואף לחזור אל ספריית השורש ולטעון קבצים שאינו מורשה לצפות בהם.

==שימוש==
פונקציית ()include מייבאת את הקובץ הרצוי, במידה והוא קיים מציגה אותו למשתמש.

בעזרת חזרה על מספר תווים הנחשבים למסוכנים, ניתן לגשת אל סיפריות שונות במערכת הקבצים ואף לחזור אל ספריית השורש ולצפות בקבצים חסויים:
* /..
* \..
* ..

ניתן לקודד את התווים ובכך לחמוק מזיהוי של מערכות ההגנה השונות.

בדוגמה שלהלן, פגיעות ביישום הכתוב בשפת PHP:
<syntaxhighlight lang="PHP">
<?php
$template = 'red.php';
if (isset($_COOKIE['TEMPLATE']))
 $template = $_COOKIE['TEMPLATE'];
include ("/home/users/phpguru/templates/" . $template);
?>
</syntaxhighlight>

שינוי בקשת HTTP, חזרה אל סיפריית השורש ופתיחת קובץ המשתמשים:
<syntaxhighlight lang="HTTP">
GET /vulnerable.php HTTP/1.0
Cookie: TEMPLATE=../../../../../../../../../etc/passwd
</syntaxhighlight>

לחולל שינוי בתגובת השרת:
<syntaxhighlight lang="HTTP">
HTTP/1.0 200 OK
Content-Type: text/html
Server: Apache

root:fi3sED95ibqR6:0:1:System Operator:/:/bin/ksh 
daemon:*:1:1::/tmp: 
phpguru:f8fk3j1OIf31.:182:100:Developer:/home/users/phpguru/:/bin/csh
</syntaxhighlight>

הפגיעות בכתובת ה-URL:

בדוגמה שלהלן, מתרחשת טעינה של קובץ בשם page.html. במידה והמערכת אינה בודקת את הערך יוכל התוקף לשנות את הערך לביטוי אחר כרצונו.
<syntaxhighlight lang="text">
http://www.example.com/index.foo?item=page.html
</syntaxhighlight>

בהתאם לסוג מערכת ההפעלה ובעזרת ניסוי וטעייה, יחזור התוקף אל סיפריות האב ויחפש את הקבצים הנדרשים. 
<syntaxhighlight lang="html">
http://www.example.com/index.foo?item=../../../Config.sys
</syntaxhighlight>

במידה וגם השרת עצמו פגיע, ניתן לקרוא ליישומים הרצים עליו:
<syntaxhighlight lang="text">
http://www.example.com/index.foo?item=../../../Windows/System32/cmd.exe?/C+dir+C:\
</syntaxhighlight>

==ראו גם==
* CSRF
* XSS
* File Inclusion

==קישורים חיצוניים==

* [https://www.acunetix.com/websitesecurity/directory-traversal מידע על המתקפה באתר Acunetix ]

* מידע על המתקפה באתר OWASP {{אנגלית}}

* [https://www.whitehatsec.com/glossary/content/path-traversal מידע על המתקפה באתר WhiteHat ]

קטגוריה:אבטחת מחשבים
קטגוריה:האקינג
עונת 1997/1998 בסרייה א'

עונת 1997/1998 בסרייה א הייתה העונה ה-96 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-31 באוגוסט 1997 והסתיימו ב-16 במאי 1998. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

ברשה, אמפולי, לצ'ה ובארי היו הקבוצות שעלו מהליגה השנייה.

יובנטוס זכתה באליפות בפעם ה-25 בתולדות המועדון ובפעם השנייה ברציפות. 

בסיום העונה, ב-29 באוגוסט 1998 נערך משחק של הסופר קאפ האיטלקי בו יובנטוס הפסידה 1:2 ללאציו שזכתה בגביע.

בסיום העונה לסרייה ב' ירדו ברשה, אטאלנטה, לצ'ה ונאפולי. במקום הקבוצות שירדו לסרייה א' העפילו סלרניטנה, ונציה, קליארי ופרוג'ה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
|1
| יובנטוס
| 34|| 21|| 11|| 2|| 67|| 28|| 39|| 74||זכייה בליגה העפלה לליגת האלופות
|- bgcolor=#76EE00 
| 2
| אינטר
| 34|| 21|| 6|| 7|| 62|| 27|| 35|| 69||העפלה לליגת האלופות
|- bgcolor=#97DEFF
| 3
| אודינזה
| 34|| 19|| 7|| 8|| 62|| 40|| 22|| 64||העפלה לגביע אופ"א
|- bgcolor=#97DEFF
| 4
| רומא
| 34|| 16|| 11|| 7|| 67|| 42|| 25|| 59||העפלה לגביע אופ"א
|- bgcolor=#97DEFF
| 5
| פיורנטינה
| 34|| 15|| 12|| 7|| 65|| 36|| 29|| 57||העפלה לגביע אופ"א
|- bgcolor=#97DEFF
| 6
| פארמה
| 34|| 15|| 12|| 7|| 55|| 39|| 16|| 57||העפלה לגביע אופ"א
|- bgcolor=#99BADD 
| 7
| לאציו
| 34|| 16|| 8|| 10|| 53|| 30|| 23|| 56||זכייה בגביע איטליה העפלה לגביע אירופה למחזיקות גביע
|- bgcolor=#ccccff 
| 8
| בולוניה
| 34|| 12|| 12|| 10|| 55|| 46|| 9|| 48 ||העפלה לגביע אינטרטוטו
|- bgcolor=#ccccff 
| 9
| סמפדוריה
| 34|| 13|| 9|| 12|| 52|| 55||3-|| 48 ||העפלה לגביע אינטרטוטו
|-
| 10
| מילאן
| 34|| 11|| 11|| 12|| 37|| 43||6-|| 44
|-
| 11
| בארי 
| 34|| 10|| 8|| 16|| 30|| 45||15-|| 38
|-
| 12
| אמפולי 
| 34|| 10|| 7|| 17|| 50|| 58||8-|| 37
|-
| 13
| פיאצ'נצה
| 34|| 7|| 16|| 11|| 29|| 38||9-|| 37
|-
| 14
| ויצ'נצה 
| 34|| 9|| 9|| 16|| 36|| 61||25-|| 36
|- bgcolor=#F08080
| 15
| ברשה 
| 34|| 9|| 8|| 17|| 45|| 63||18-|| 35||ירדה ליגה
|- bgcolor=#F08080
| 16
| אטאלנטה
| 34|| 7|| 11|| 16|| 25|| 48||23-|| 32||ירדה ליגה
|- bgcolor=#F08080
| 17
| לצ'ה 
| 34|| 6|| 8|| 20|| 32|| 72||40-|| 26||ירדה ליגה
|-
|- bgcolor=#F08080
| 18
| נאפולי
| 34|| 2|| 8|| 24|| 25|| 76||51-|| 14||ירדה ליגה
|}
==כדורגלנים מצטיינים==
אוליבר בירהוף () שחקנה של אודינזה כבש 27 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - רונלדו (), אינטר
* כדורגלן זר של השנה - רונלדו (), אינטר
* כדורגלן איטלקי של השנה - אלסנדרו דל פיירו, יובנטוס
* שוער השנה - אנג'לו פרוצי, יובנטוס, פעם שנייה ברציפות

==קישורים חיצוניים==

*[http://www.rsssf.com/tablesi/ital98.html נתונים מאתר rsssf]
* [http://www.bdfutbol.com/en/t/tita1997-98.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1997 באיטליה
מה זאת אהבה...

מה זאת אהבה... הוא אלבומה השני של הזמרת ריקי גל, שיצא במאי 1988 ותוך זמן קצר הגיע למעמד של אלבום פלטינה.
== הפקה ==
בשנת 1988, שנה לאחר צאת אלבום הבכורה שלה, יצא אלבומה השני של גל, "מה זאת אהבה...", שגם הוא כמו הראשון הולחן והופק על ידי מתי כספי.
באלבום זה (לעומת הקודם) גל וכספי הלכו יותר לכיוון הבלוזי, קצת פחות רוקיסטי ויותר שקט.

בין שיריו המצליחים של האלבום: הדואט של גל וכספי "מה זאת אהבה" (מילים: אהוד מנור) שנכנס למקום ה-45 במצעד השנתי של שנת 1988 (תשמ"ח), "אילו יכולתי" ("אמא") (גם הוא למילים של אהוד מנור) שהגיע למקום ה-36 באותה השנה, "על ראש שמחתי" (למילים של נעמי שמר), "בצער לא רב, ביגון לא קודר" שכתב חנוך לוין, ו"ילד שלי" שגם כתב מנור. כמו כן, נכללה באלבום גרסה של גל וכספי לשיר "מקום לדאגה" שהלחין כספי למילים של יהונתן גפן (את הגרסה המקורית ביצעה שרה בדישי).

בעקבות הצלחת האלבום יצאו גל וכספי למופע משותף בשם "מה זאת אהבה".

אחרי שנים רבות של חיפוש דרך, סיימה ריקי גל את שנות ה-80 כזמרת רוק מצליחה ואהובה.

==שירי האלבום==

* כל הלחנים: מתי כספי.
* בתקליט: שירים: 1–5 - צד א', שירים: 6–10 - צד ב'.

==משתתפים באלבום==
* הפקה מוזיקלית ועיבודים: מתי כספי.

קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי 1988
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
פיאצ'נצה (כדורגל)

פיאצ'נצה (באיטלקית: Piacenza Calcio 1919) הוא מועדון כדורגל איטלקי המייצג את העיר פיאצ'נצה שבאיטליה. המועדון משחק בליגה פרו שהיא הליגה השלישית באיטליה. 
== היסטוריה ==
המועדון הוקם בשנת 1919 ושיחק בליגות שונות. רק לאחר מלחמת העולם השנייה הוא הצליח להעפיל לסרייה ב'. בשנת 1993 הוא העפיל לראשונה לסרייה א' ושיחק בה כמה עונות במהלך שנות ה-90. עם העפלת הקבוצה לליגה הבכירה, אימץ המועדון מדיניות של שיתוף שחקנים בעלי אזרחות איטלקית בלבד, מדיניות אשר נשמרה עד שנת 2001. בתחילת המאה ה-21 הוא ירד לסרייה ב' ולא הצליח לחזור לליגה הבכירה. 

בעקבות העונה הלא מוצלחת 2010/2011 הקבוצה ירדה לליגה השלישית ובסופו של דבר הוכרז על פשיטת רגל, אולם עד מהרה היא הוקמה מחדש.

בשנים האחרונות הקבוצה משחקת בליגה פרו שהיא הליגה השלישית האיטלקית.

==שחקנים מפורסמים בעבר==
* פיליפו אינזאגי
* אלברטו ג'ילארדינו
* אנטוניו נוצ'רינו
* סימונה פפה
* ג'וזפה סיניורי
* פייטרו ורכובוד
* אנצו מרסקה

==קישורים חיצוניים==

* 

פיאצ'נצה
קטגוריה:קבוצות כדורגל שהוקמו ב-1919
קטגוריה:קבוצות כדורגל שהוקמו ב-2012
קטגוריה:אמיליה-רומאניה: ספורט
SOS (משחק)

דוגמה ללוח משחק SOS שעדיין לא הסתיים.
SOS הוא משחק עט ונייר עבור שני שחקנים או יותר. המשחק דומה לאיקס עיגול ולמשחק קווים וריבועים, אך הוא מורכב יותר. זהו משחק קומבינטורי כאשר הוא משוחק עם שני שחקנים. במונחים של תורת המשחקים, זהו משחק סכום אפס, דינמי, בעל ידיעה שלמה.

==מהלך המשחק==
המשחק מתנהל על לוח ריבועי של משבצות, שגודלו 3x3 לכל הפחות. כל שחקן בתורו מוסיף או את האות "S" או את האות "O" לאחת המשבצות הריקות. אין דרישה מאף שחקן כי ישתמש באותה האות בכל תור. מטרת המשחק עבור כל שחקן היא לנסות ליצור רצף ישר של "SOS" בין שלוש משבצות סמוכות (אופקית, אנכית או באלכסון), וליצור רצפים רבים ככל הניתן. אם שחקן מצליח ליצור רצף של "SOS", הוא זוכה בתור נוסף, וממשיך לשחק כל עוד הוא ממשיך ליצור רצפים של "SOS". לאחר כל מהלך שבו שחקן לא מצליח ליצור רצף שכזה - התור עובר לשחקן הבא בתור.

ניתן לבצע מעקב אחרי הרצפים שכל אחד מהשחקנים עשה על ידי, למשל, הקפת רצף בעיגול עבור שחקן אחד, ומתיחת קו עבור השחקן השני. המשחק מסתיים ברגע שכל המשבצות מלאות, והזוכה הוא השחקן שצבר את מספר הרצפים הגדול ביותר. אם הלוח מתמלא ומספר הרצפים של כל שחקן הוא זהה, אז המשחק מסתיים בתיקו.

לחלופין, ניתן לשחק את המשחק כך שהשחקן הראשון שמצליח ליצור רצף של "SOS" הוא הזוכה, ואם אף שחקן לא מצליח ליצור רצף כזה - המשחק מסתיים בתיקו.

==קישורים חיצוניים==

==הערות שוליים==

קטגוריה:משחקי עט ונייר
קטגוריה:משחקי אסטרטגיה
קטגוריה:משחקי חשיבה
קטגוריה:משחקי ילדים
יהודי עם אווז

יהודי עם אווז (ה) (ברומנית: Evreu cu gâscă) הוא ציור שמן של ניקולאה גריגורסקו. אין על הציור תאריך, אך מקובל, על סמך בול ההכנסה שמצויר בו והצגת הציור בתערוכה בסלון הרשמי של פריז ב-1880, שצויר באותה שנה. נושא הציור ותוכנו מפורשים בדרך כלל כביקורת על מצב היהודים חסרי האזרחות ברומניה של התקופה ועל השחיתות השלטונית.

המעמד האזרחי-משפטי של יהודי רומניה העסיק רבים ברומניה ומחוץ לה במשך דורות, והיה נתון לשינויים. באוקטובר 1879 נענתה רומניה ללחצים ושינתה את סעיף 7 בחוקתה ולאחר השינוי הסעיף קבע: "השוני באמונות הדתיות ובהשקפות אינו מהווה ברומניה מכשול בהשגת הזכויות האזרחיות והפוליטיות ובשימוש בהן". לקבלת אזרחות התנאים הבאים:
* הגשת בקשה לשלטון ובה יפורטו ההון העצמי, משלח היד והרצון לדור ברומניה
* ותק של עשר שנות מגורים ברומניה והוכחה להיותו מועיל למדינה

הבקשות נזקקו לאישור בתי המחוקקים של רומניה, כל אחת בנפרד. תהליך ההתאזרחות של היהודים הפך למסלול ביזוי וסחיטת טובות הנאה עם מעט מאוד סיכויי הצלחה. על רקע זה צייר הצייר הרומני הנודע, ניקולאה גריגורסקו, ציור שמן של היהודי עם אווז. התמונה הוצגה ב-1880 בתערוכה בפריז והשם המקורי היה: Juif moldave allant demander la naturalisation à l'Assemblée roumaine ("יהודי ממולדובה בדרכו לפרלמנט הרומני, כדי לבקש התאזרחות"). זו לא הייתה פעם ראשונה שגריגורסקו צייר יהודים דתיים, אך הפעם, בנוסף לאווז, היהודי מחזיק בידו מכתב-בקשה מבויל בבול הכנסה, שניתן לקרוא את הכתוב עליו: המכתב מופנה לנשיא ולחברי בית המחוקקים. כלכלתם של יהודי מולדובה הייתה מבוססת במידה רבה על גידול אווזים ואכילת בשרם ושומנם. הציור הוא למעשה התייחסות אירונית של גריגורסקו לתהליך ההתאזרחות - בעיני הצייר, היהודי העני והתמים מבקש התאזרחות ומביא את האווז כדמי שלמונים לקידום התהליך. הציור זכה לתהודה גדולה, אך לא כל המביטים בו מתעמקים במכתב ובמשמעותו.

לאחר סגירת התערוכה של 1880 הציג גריגורסקו, ב-1887, את התמונה בתערוכת היחיד שפתח בפריז, ב ולאחר מכן הוצג בתערוכה ברומניה. בתערוכה ברומניה ביקר הרומני העשיר ביותר באותה תקופה, גאורגה קנטאקוזינו, שקנה את התמונה תמורת 8,000 מטבעות זהב, המחיר המוערך בתקופה המודרנית בכ-90,000 אירו. כעת התמונה היא בבעלות .

ציור יהודים היה נושא חביב במיוחד על גריגרסקו והוא יצר תמונות נוספות המנציחות יהודים, כשהמודלים שלו היו יהודי חבל מולדובה ויהודי גליציה, אליה נסע שלוש פעמים.

== קישורים חיצוניים ==
* [http://clasate.cimec.ro/detaliu.asp?k=CF709B29F32C4763865916D46ED9D669 תיאור הציור במוזיאון הלאומי לאומנות של רומניה, בבוקרשט] 
* [http://kolector.ro/2011/05/04/povestea-unui-tablou-filatelic-evreul-cu-gasca-nicolae-grigorescu/ Povestea unui tablou filatelic: „Evreul cu gâsca” de Nicolae Grigorescu] 

==הערות שוליים==

קטגוריה:ציורים בעלי מוטיב יהודי
קטגוריה:גברים בציור
קטגוריה:ציורי שמן
קטגוריה:ציורים מהמאה ה-19
קטגוריה:ציור ריאליסטי
אווה באייר-פלוקיגר

אווה באייר-פלוקיגר (בגרמנית: Eva Bayer-Fluckiger; נולדה ב-25 ביוני 1951) היא מתמטיקאית שווייצרית, המכהנת כפרופסור למתמטיקה באקול פוליטקניק הפדרלי בלוזאן .

באייר-פלוקיגר חוקרת נושאים שונים בתחומים אלגברה, טופולוגיה ותורת המספרים. יחד עם המתמטיקאית ראמן פארימלה, הוכיחה את ההשערה השנייה של סר, אודות קוהומולוגיית גלואה של חבורות אלגבריות פשוטות קשר ופשוטות למחצה. עסקה רבות גם בעקרון הסה בחבורות אלגבריות ובתורת הקוהומולוגיה.

את עבודת הדוקטור שלה ביצעה באוניברסיטת ז'נבה בשנת 1978, בהנחייתו של מישל קרבאירה .

==לקריאה נוספת==
* [http://csag.epfl.ch/Bayer האתר האישי של באייר-פלוקיגר] ב-EPFL

==קישורים חיצוניים==

קטגוריה:ילידות 1951
קטגוריה:אלגבראיסטים
קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:מתמטיקאיות שווייצריות
קטגוריה:מתמטיקאים שווייצרים
קטגוריה:מדעניות שווייצריות
קטגוריה:חוקרות טופולוגיה
עונת ההופעות

עונת ההופעות הוא אלבום הופעה שהוקלט בסיבוב הופעות שערך הזמר שלמה ארצי ב-1 ביוני 2010.

האלבום יצא בחברת הד ארצי וזכה במעמד פלטינה כפולה על סך מכירות של 80 אלף עותקים.

==רשימת רצועות==

==משתתפים==
* שלמה ארצי - שירה וגיטרה אקוסטית
* אבי סינגולדה - גיטרות
* מאיר ישראל - מערכת תופים
* קרן טננבאום - כינור
* טל פורר - קלידים
* פיטר רוט - שירה ובס
* אייל מזיג - גיטרה בס
* שי מאירי - סקסופון

== הערות שוליים ==

==קישורים חיצוניים==

קטגוריה:אלבומי הופעה מ-2010
קטגוריה:אלבומי שלמה ארצי
קטגוריה:אלבומי הופעה בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
שפרד סמית'

דייוויד שפרד סמית' הבן (באנגלית: .David Shepard Smith Jr; נולד ב-14 בינואר 1964) הוא מגיש טלוויזיה אמריקני. 

הגיש בעבר את "דו"ח פוקס עם שפרד סמית'" ו"סטודיו B" בימי חול בערוץ פוקס ניוז. באוקטובר 2013 הפך סמית' למגיש של "שפרד סמית' מדווח", כמו גם עורך ראשי של מחלקת המבזקים המיוחדים (Breaking News). ב-2017 יצא בפומבי מהארון, תוך שהוא מגולל את ההתלבטות שלו לחשוף את עצמו כעובד של רשת שמרנית.

== קישורים חיצוניים ==

==הערות שוליים==

קטגוריה:סגל פוקס ניוז
קטגוריה:מנחי טלוויזיה להט"בים
קטגוריה:עיתונאים להט"בים אמריקאים
קטגוריה:מגישי חדשות
קטגוריה:אמריקאים שנולדו ב-1964